CELEX: 32016R0910
Language: bg
Date: 2016-06-09 00:00:00
Title: Регламент за изпълнение (ЕС) 2016/910 на Комисията от 9 юни 2016 година за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави

10.6.2016   
            
            
               BG
            
            
               Официален вестник на Европейския съюз
            
            
               L 153/23
            
         РЕГЛАМЕНТ ЗА ИЗПЪЛНЕНИЕ (ЕС) 2016/910 НА КОМИСИЯТА
   от 9 юни 2016 година
   за изменение на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 33, параграф 3 и член 38, буква г) от него,
   като има предвид, че:
   
               (1)
            
            
               В приложение IV към Регламент (ЕО) № 1235/2008 на Комисията (2) се съдържа списък на контролните и надзорните органи, които са компетентни да извършват контрол и да издават сертификати в трети държави за целите на равностойността.
            
         
               (2)
            
            
               Срокът на признаването на няколко контролни органа в съответствие с член 33, параграф 3 от Регламент (ЕО) № 834/2007 изтича на 30 юни 2016 г. Въз основа на резултатите от непрекъснатия надзор, осъществяван от Комисията, признаването на контролните органи „AsureQuality Limited“, „Balkan Biocert Skopje“, „Bio.inspecta AG“, „IMO-Control Sertifikasyon Tic. Ltd Ști“, „Organic Control System“ и „TÜV Nord Integra“ следва да бъде удължено до 30 юни 2018 г.
            
         
               (3)
            
            
               Поради това приложение IV към Регламент (ЕО) № 1235/2008 следва да бъде съответно изменено.
            
         
               (4)
            
            
               Мерките, предвидени в настоящия регламент, са в съответствие със становището на Комитета по биологично производство,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение IV към Регламент (ЕО) № 1235/2008 във вписванията, отнасящи се до „AsureQuality Limited“, „Balkan Biocert Skopje“, „Bio.inspecta AG“, „IMO-Control Sertifikasyon Tic. Ltd Ști“, „Organic Control System“ и „TÜV Nord Integra“, датата „30 юни 2016 г.“ в точка 5 се заменя с „30 юни 2018 г.“.
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 189, 20.7.2007 г., стр. 1.
   
      (2)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).